Јас имам резервен молив, имам и резервна гумичка.

Имам резервна тетратка, пенкало, боички, блок...

Имам и резервна маичка, јакна и патики.

Имам резервна гума за мојот велоспед, резервна топка за фудбал и кошарка, резервна опрема за пливање, резервни жици за мојата гитара – имам дури и резервна гитара!

Заедно со другарчињата имаме омилени игралишта за фудбал, кошарка, тенис... но имаме и заменски, помошни, резервни!

Со другарчињата имаме и омилени видео игри кои ги играме, омилени филмови, песни... но и тие се менуваат. Со тек на време стануваат досадни, неинтересни и на нивно место доаѓаат нови, подобри, поинтересни.

За жал, немаме резервен воздух – тој е еден и единствен и живот значи!

Немаме резервен Вардар, Градски Парк ниту резервно Водно!

Немаме замена за Охридското Езеро, Пелистерски очи, Кораб, Шара, Маврово, Крушево...

Има само едно Јадранско Море, едно Егејско, едно Средоземно Море!

Нема резервен Нил, Мисисипи и особено не Амазон (белите дробови на Планетата Земја)

Еден и едниствен е Атлантски, еден е Индиски и еден е Тихи Океан.

Едно е сонцето кое не осветлува!

Една, единствена и најубава е нашата планета Земја. Немаме друга – немаме резервна планета.

**ДА ЈА ЗАЧУВАМЕ!!!**

**Горазд Чучков 6в Наставник**

**Менка Трепалковска**